ലീഡ് 99ല് ഒതുക്കിയത് അവന്റെ മനസ്സാന്നിദ്ധ്യം, ആ ബ്രില്യന്സ് ടീം ഇന്ത്യ ഏറ്റെടുക്കുമോ? സന്ദീപ് ദാസ് പ്രധാന നിമിഷങ്ങള് മനസ്സിലാക്കാനും സ്വന്തം ഗെയിം അതിനനുസരിച്ച് ഉയര്ത്താനും ഉള്ള കഴിവാണ് ചാമ്ബ്യന്മാരെ വേറിട്ടുനിര്ത്തുന്നത്. ജസ്പ്രീത് ബുംറ ഒരു ചാമ്ബ്യനാണ്. ക്രിസ് വോക്സിന്റെ റണ്ണൗട്ട് അതിന്റെ ഏറ്റവും നല്ല ഉദാഹരണമാണ്. ജിമ്മി ആന്ഡേഴ്സനെ മറ്റേയറ്റത്ത് നിര്ത്തി വോക്സ് ആഞ്ഞടിക്കുകയായിരുന്നു. അപ്പോഴാണ് ബുംറ നേരിട്ടുള്ള ഏറിലൂടെ വോക്സിനെ വീഴ്ത്തിയത്. ആ റണ്ണൗട്ട് സംഭവിച്ചില്ലായിരുന്നുവെങ്കില് അടുത്ത ഓവറില് വോക്സ് സ്ട്രൈക്ക് സൂക്ഷിക്കുമായിരുന്നു. അവരുടെ ലീഡ് എത്രവരെ പോകും എന്ന് പറയാനാവില്ലായിരുന്നു. അത്ര സിമ്ബിള് ആയിട്ടാണ് വോക്സ് കളിച്ചിരുന്നത്. ലീഡ് 99ല് ഒതുക്കിയത് ബുംറയുടെ മനസ്സാന്നിദ്ധ്യമാണ്. ത്രോ സ്റ്റംമ്ബില് കൊണ്ടേ മതിയാകൂ എന്ന സമ്മര്ദ്ദത്തിനിടയിലും അയാളുടെ കരങ്ങള് വിറച്ചില്ല. ഓര്മ്മ ശരിയാണെങ്കില് ഇംഗ്ലണ്ടിനെതിരെയുള്ള പഴയ ഒരു ടി20 മത്സരത്തിലും ബുംറ ഇക്കാര്യം ചെയ്തിട്ടുണ്ട്. അതും ഒരു ഹൈപ്രഷര് സാഹചര്യമായിരുന്നു. ബുംറയുടെ ബ്രില്യന്സ് ടീം ഇന്ത്യ ഏറ്റെടുക്കുമെന്ന് കരുതുന്നു. കടപ്പാട്: മലയാളി ക്രിക്കറ്റ് സോണ്